## Natječaj za sudjelovanje u projektu mobilnosti učenika strukovnih programa u sklopu projekta PEACE – Practical education and creative expression/ Praktično učenje i kreativno izražavanje za šk.god.2021./2022.

Dragi učenici Srednje škole „Jure Kaštelan“,

Pozivamo vas na prijavu mobilnosti u Dublin u sklopu Erasmus + KA122 projekta PEACE – Practical education and creative expression. u sklopu kojega će učenici obavljati stručnu praksu u Irskoj.  Agencija za mobilnost i programe EU u sklopu Erasmus+ programa odobrila je ovaj projekt u ukupnoj vrijednosti od 64.858,00 €.

Na ovu mobilnost mogu se prijaviti učenici koji u školskoj godini 2021./2022. pohađaju sljedeće programe i razrede:

|  |  |  |  |  |  |
| --- | --- | --- | --- | --- | --- |
| Razredi | Zanimanje | Broj učenika | Zemlja mobilnosti | Mjesto mobilnosti | Duljina boravka |
| 2.(drugi)3.(treći)4.(četvrti) | Hotelijersko – turistički tehničar | 12 | Irska | Dublin | 2 tjedna |
| 2.(drugi)3.(treći)4.(četvrti) | Tehničar za elektroniku | 12 | Irska | Dublin | 2 tjedna |

.

Na natječaj se mogu prijaviti svi zainteresirani učenici navedenih zanimanja i godina obrazovanja.

 Pozivamo vas da proučite dokumentaciju koja se nalazi u prilogu Natječaja te da na vrijeme prikupite svu potrebnu dokumentaciju koju ćete priložiti uz vašu Prijavu. Sastavni dio ovog natječaja su obrasci koje možete preuzeti s mrežne stranice škole (Kriteriji bodovanja, Obrazac – Iskaz interesa, Obrazac – Dodatni bodovi, Obrazac – Suglasnost roditelja/skrbnika). Uz Prijavu na natječaj obavezni ste dostaviti popunjene obrasce, potvrde kojima dokazujete dodatne bodove i motivacijsko pismo.

Zbog odredbi o zaštiti osobnih podataka obavezni ste sami osmisliti šifru pod kojom ćete biti rangirani i koja će biti javno objavljena.

Prilikom odabira kandidata primjenjivat ćemo razrađene kriterije bodovanja. Stoga vas pozivamo da se pripremite i na vrijeme prikupite sve što je potrebno, osobito dokumentaciju koja vam može donijeti dodatne bodove.

Sukladno radnom zakonodavstvu Republike Irske, učenici u trenutku izvršavanja mobilnosti moraju imati navršenih šesnaest godina života.

Prema sadašnjoj epidemiološkoj situaciji u Republici Irskoj i važećim epidemiološkim mjerama, svi sudionici mobilnosti trebat će imati EU digitalnuCOVID potvrdu.

Natječaj za mobilnost u Dublin traje od 25. 10. 2021. Do 5.11.2021. godine, a razgovor s kandidatima i testiranje poznavanja stručnih izraza iz Engleskog jezika provest će se od 08.11. do 12.11. 2021. prema rasporedu koji će biti objavljen na mrežnoj stranici škole i oglasnoj ploči škole u prizemlju školske zgrade. Rang ljestvica bit će objavljena 15. 11. 2021. također na mrežnoj stranici i oglasnoj ploči škole. Rok za žalbu je 16. 11. 2021.

Sve bitne informacije vezano za projekt mobilnosti možete pratiti na mrežnoj stranici škole pod EU- projekti.

Prijavu na natječaj i svu potrebnu dokumentaciju dostaviti koordinatorici projekta Ivani Hodžić.

Za sva pitanja vezano uz ovaj projekt možete se obratiti koordinatorici na adresu e-pošte: peace.erasmus.ssjk@gmail.com

Izrazi koji se koriste u tekstu, a imaju rodno značenje, koriste se neutralno i odnose se jednako na muške i na ženske osobe.

Omiš 15. listopada 2021.